open-index/open-wikipedia-markdown huggingface dataset:
Novosibirsk

**Novosibirsk** (ruso: Новосибирск) ta un siudat den e region sentral di Rusia i kapital di e provinsia di mesun nòmber, oblast di Novosibirsk. Novosibirsk tin un área di 502.7 kilometer kuadrá i un poblashon di 1.473.754 habitante (2010). E ta e siudat mas poblá den Siberia i despues di Mosku i Sint Petersburg e di tres siudat mas poblá di Rusia.
Ben Tre

**Bến Tre** ta un siudat na parti sùit di Vietnam den área di Mekong Delta i ta e kapital di e provinsia di Bến Tre.  Situá 85 kilometer sùit-west di Siudat Ho Chi Minh, e tin un área di 71.11 kilometer kuadrá i un poblashon di 190.161 habitante (2018). Pa medio di e puente Rạch Miễu Ben Tre ta konektá ku e provinsianan na su alrededor.
Dori

**Dori** of **Dori Maco** (Boneiro y Corsou tambe conoci como **Sapu**; nomber cientifico: *Pleurodema brachyops*) ta un anfibio di famia Leptodactylidae. E ta nativo pa Aruba. Na cuminsamentu di siglo 20 el a wordo introduci na Corsou y despues tambe na Boneiro i Sint Maarten.

## Wak tambe
* Animalnan protehi na Aruba
Palu di funchi

**Palu di funchi** of **pal'i funchi** ta un hèrmènt di kushina antiano pa hala funchi. E palu ta trahá for di pal'i karawara (nòmber sientífiko: *Cordia alba*). E pal'i funchi, konhuntamente ku e pal'i lele i chambuku, ta konsiderá komo e hèrmèntnan di kushina denter e preparashon di vários kuminda ku orígen afrikano.

E pal'i funchi su dimenshonan por varia te mas òf ménos 50 sèntimeter largu i 5 pa 6 sèntimeter diki. E sekshon kòrtá mas fini y forma plat ta mas o ménos 2 pa 3 sèntimeter diki. E banda diki ta e man di e palu i ku e banda plat ta hala funchi.

Den un entrevista di Ito Tromp na 1968, un habitante di Tanki Leendert ta menshona ku e tabata traha e pali'i funchi na man y tabata bende kada un pa 3 plaka.
Aeropuerto Frankfurt am Main

**[[Aeropuerto Frankfurt am Main]]** (kódigo IATA: **FRA**, kódigo OACI: **EDDF**), situá na e parti wèst di Frankfurt, ta e aeropuerto mas grandi di Alemania. Ku un kantidat di alrededor di 56 mion pasahero pa aña, ta hasi Aeropuerto Frankfurt un di e aeropuertonan mas drùk di mundu.

Frankfurt konosé un kantidat enorme di pasaheronan internashonal kual ta hasié e aeropuerto internashonal number unu di mundu. Apesar di ta surprasá su konkurenshanan den Oropa Aeropuerto Paris-Charles de Gaulle na Paris, Fransia, Aeropuerto London Heathrow na London, Reino Uni, Aeropuerto Madrid-Barajas na Madrid, Spaña i Aeropuerto Amsterdam-Schiphol na Amsterdam, Hulanda.

Aeropuerto ta e base di Lufthansa kual ta hasié e hub di aviashon Oropeo mas grandi pa e aliansa aeréo Star Alliance.
Maseru

**Maseru** ta e kapital i siudat mas grandi di Lesotho, un reino den Afrika. E ta lokalisá na banda west di e pais, na frontera ku Suráfrika, banda di e riu Mohokare (riu Caledon).

## Historia
Maseru a bira un siudat den siglo diesnuebe durante e epóka kolonial, ora ku e británikonan a establesé un kampamentu atministrativo einan. Na 1869, despues di e Tratado di Nort Aliwal, Maseru a bira sede di e Protektorado di Basutoland. Na 1966, ora ku Lesotho a haña independensia, Maseru a wòrdu designá komo e kapital di e reino.

Den e rebelion di 1998, gran parti di e siudat a keda destruí i despues a rekonstruí esaki ku asistensia internashonal.

## Geografia
Maseru ta situá riba un plateau altu na un elevashon di mas o ménos 1.600 meter riba nivel di laman. E klima ta semiárido, ku verano suave i wenternan fresku.

## Demografia
Maseru tin mas o ménos 330.000 habitante (segun estimashon 2025), ku ta representá un parti konsiderabel di e poblashon di e pais. Un mayoria ta pertenesé na e grupo étniko Basotho, ku ta papia Sesotho komo idioma prinsipal. Ingles tambe ta un idioma ofisial.

## Ekonomia
E siudat ta funshoná komo sentro gubernamental, komersial i industral di Lesotho. Sektornan ekonómiko importante ta:
* tekstiel i paña pa exportashon,
* servisionan di gobièrnu,
* turismo (ku atrakshonnan históriko i natural).

Hopi hende ta traha den produkshon di "jeans" i otro tipo di paña ku ta wòrdu exportá prinsipalmente pa Merka.
Palabrua

**Palabrua** (nomber sientífiko: *Tyto alba*) ta un espesie di para di jàg anochi. E ta un di e espesienan mas komún di e grupo aki, ku a wòrdu deskribí na 1768 pa Giovanni Scopoli. 

E por wòrdu haña na tur kaminda, ku eksepshon di áreanan polar, den desierto, i sierto islanan chikí den Oséano Pasífiko. Na Kòrsou y Boneiru e palabrua ta endémiko. E ta wòrdu yamá na varios nòmber dependiendo na kaminda e ta biba. Tin di su nòmbernan tambe ta referi na su aparensia, yamada, of e akto ku ora e bula e no ta hasi zonido.


Tyto alba close up.jpg|Un palabrua djaserka
Tyto alba guttata MHNT.ZOO.2010.11.154.8.jpg|Webu di e *Tyto alba guttata*
Sofia

**Sofia** (na búlgaro: Софияta) ta e kapital i ku 1.242.568 habitante (2019) e siudat mas grandi di Bulgaria. E ta situá den e parti west di e pais serka di e riu Iskar, na pia di e serunan Vitosha.
Universidat Niccolò Cusano

**Universidat Niccolò Cusano** (italiano: *Università degli Studi Niccolò Cusano* - UniCusano) ta un skol akadémiko situá na Roma, Italia.
Utrecht

**Utrecht** () ta un stad y municipio na Hulanda y e capital di e provincia di e mesun nomber. Cu un poblacion di 374.411 habitante riba 1 di januari 2024, e ta e di cuater municipalidad mas grandi na Hulanda. E habitantenan ta dividi riba cuater area residencial: Utrecht (316.770 habitante), Haarzuilens (620), Vleuten (28.385) y De Meern (21.965). E aglomeracion di Utrecht tabatin un total di 712.700 habitante riba 1 di januari 2019. Na 2021, Utrecht tabata e stad cu a crese mas lihe na Hulanda.

Utrecht ta localisa den e conglomeracion yama Randstad, cu ta inclui e ciudadnan Amsterdam, Rotterdam y Den Haag. 

Utrecht ta un di e stadnan mas bieu di e pais y a origina co0mo un fortificacion Romano riba e  ('frontera', 'limite'). Den siglo shete a construi un misa na e sitio aki, despues di cua a construi misanan mas grandi den e siglonan siguiente. Na 1122, Utrecht tabata un di e prome stadnan den Hulanda actual cu a ricibi derecho di stad. Su localidad favorabel canto di riu Rijn, Utrecht a florece como un stad comercial importante na Europa den siglo diestres y diescuater. Cu e aumento di Conde di Hulanda, a muf comercio gradualmente, loke a causa cu e stad a perde su influencia. Sinembargo, Utrecht a keda e stad di mas grandi pa ku panort di Hulanda te na cuminsamento di siglo diesseis. Na 1808, Utrecht tabata pa un rato e capital di Reino di Hulanda. Durante e Revolucion Industrial, e stad a bira e sentro di industria nashonal pa cu staal y liña di spoor.

Alrededor di 2020, Utrecht tabatin e di dos economia mas grandi den e seccion panort di Randstad, despues di Amsterdam. E region di Utrecht ta un di e areanan economico mas competitivo na Europa. E stat ta un centro importante pa cu trafico riba caminda y spoor. Cu mas di 57 miyon pasahero pa aña, Stacion Central di Utrecht ta e stacion di trein mas druk na Hulanda. Como resultado, hopi compania y institucion grandi tin nan sede den e stad, incluyendo Bol, Nederlandse Spoorwegen, ProRail, Jaarbeurs, y banconan manera Rabobank y De Volksbank.

Utrecht tambe tin un tradicion di arte rico, cu e representantenan mas conoci ta e pintornan di e Skol di Utrecht, manera Jan van Scorel y Roelant Savery, y artistanan di siglo binti manera Gerrit Rietveld, Theo van Doesburg, y Dick Bruna.

## Luganan importante
* Universidad di Utrecht 
* Hogeschool Utrecht 
* Hogeschool voor de Kunsten Utrecht
* Utrecht Centraal Station (station di trein mas grandi na Hulanda)
* Nijntje Museum (antes: Dick Bruna Huis (Museo))
* Rietveld Schröderhuis (UNESCO, cas den e estilo di De Stijl) 
* Domtoren
* Botanische Tuinen (Universiteit Utrecht) 

## Galeria

Map - NL - Municipality code 0344 (2009).svg|Mapa di Utrecht den Hulanda
Apple Inc.

**Apple Inc.** (promé **Apple Computer, Inc.**) ta un empresa di teknologia multinashonal Merikano, ku ta diseñá, krea i bende produktonan elektróniko, 'software' pa e produktonan akí pero tambe diferente servisionan ónlain. E kompania ta konosí pa produktonan manera e liña di kòmpiuter ku ta karga e nòmber Mac(book), tokadónan di músika elektróniko iPod, 'smartphonenan' iPhone, tabletnan yamá iPad, pero tambe oloshinan di pòls ku ta ser bendí bou di e nòmber Apple Watch. Apple ta ofresé servisionan online ku ta inkluí iCloud, e iTunes Store i e App Store. Apple su software pa konsumidó ta inkluí e sistemanan operativo macOS i iOS, e iTunes media browser, e Safari web browser i e iLife i iWork creativity and productivity suites.

Apple a keda fundá pa Steve Jobs, Steve Wozniak i Ronal Wayne riba promé di aprel 1976, pa krea i bende kòmpiuternan personal. El a wòrdu inkorporá komo **Apple Computer, Inc.** riba 3 di januari 3 1977 i a kambia nòmber pa  Apple Inc. riba 9 di januari 2007 pa reflekta e kambio di focus pa produktonan pa konsumidó. Riba 19 di mart 2015, Apple (NASDAQ:AAPL) a subi e lista di Dow Jones Industrial Average.

Apple ta e segundo kompania di teknologia mas grandi mundialmente pa prosedimentu, ku Samsung Electronics na promé lugá. Tambe e kompania ta e terser kompania mas grandi den produsi telefon mobil. Riba 25 di novèmber Apple, apesar di ta e kompania mas grandi riba merkado di akshon, tabata e promé kompania Merikano ku a wòrdu evaluá na $700 bión. For di mart 2015, Apple tin mas ku 98.000 empleado full time, tin 453 establesimentu den 16 país i ta operá e Apple Store i iTunes Store. E iTunes Store ta e bendedó di musika digital mas grandi mundialmente.

Apple su ganashi mundialmente na 2014 a sera un total di US$182 bión. Na final di 2014, Apple a  wòrdu ataka i a genera kritika pa e sirkumstansianan den kua e trahadonan di e kontratistanan ta traha. Segun e edishon di 2014 di e reportahe di Best Global Brands, Apple ta e marka mas valuabel mundialmente, ku un evualashon di $118.9 bion.


File:Apple logo black.svg|Logo di Apple Inc.
Salt Lake City

**Salt Lake City** ta kapital di Utah, un estado di e Estadonan Uni di Merka, i e siudat mas grandi den e estado di Utah. E tin 189.899 habitante (2011).
Columbus (Ohio)

**Columbus** ta e kapital di Ohio, un estado di e Estadonan Uni di Merka, anto esun mas grandi den e estado di Ohio. E tin un poblashon di  787.033 hende (2010).
Honolulu

**Honolulu** ta kapital i e siudat mas grandi di Hawaii, un estado di e Estadonan Uni di Merka. E tin un poblashon di 337 256 residente (2010).
Warawara

**Warawara** (nomber sientífiko: *Caracara plancus cheriway*) ta un para predadó di e famia Falconidae. Anteriormente e para aki tabata kategorisá bou di e genus Polyborus. 

## Etimologia
E nòmber warawara tin su rais den e palabra Arawak *guaraguao*, kual tambe a wòrdu adoptá den spañó  latinoamerikano como *caracara* i einan ta bai bèk na e idioma Tupi antiguo. Ta asumí ku e palabra redupliká ta representa un imitashon di e zonido di e para.

## Deskripshon
Warawara tin un largura di 49-58 cm, un hanchura (di hala habrí) di 120 cm i ta pisa 1.050-1.300 gram. E rabu ta largu i e halanan hanchu. E para su pianan ta largu i ku frekwensia e ta kana i kore riba tera.
Paranan adulto tin un kurpa pretu, halanan, kùif i korona. Riba su nèk, rabu i halanan tin manchanan blanku. E rabu ta blanku ku pretu i fraña na punta.

Warawara ku falki ta bini di e mesun famia pero kontrali na e falki nan no ta paranan ku ta bula lihé i yag ágilmente pero ta relativamente poko poko i ta pa gran parti kome bestia morto.

## Distribushon geográfiko
*Caracara cheriway* ta un para nativo di e.o Kòrsou, Aruba, Boneiru, Islanan Kaiman, Kuba, Trinidad y Tobago, e parti nòrt di Suramérika ( p.e. Colombia, Perú, Venezuela,Ecuador, Guyana, Sürnam i e parti nòrt di Brazil), gran parti di América Sentral (Panamá, Costa Rica, Nicaragua, Honduras, El Salvador, Guatemala) y Mèksiko, te ku e parti sùit di Merka.​

## Wak tambe
* Animalnan protehi na Aruba
Chittagong

**Chittagong**  (na bengali: চট্টগ্রাম), ofisialmente **Chattogram**, ta un siudat den Bangladesh. E ta situá na riu Karnaphuli entre e seronan di Chittagong i e Bahia di Bengal. Chittagong ta hunga un papel inportante den ekonomia di Bangladèsh. E puerto di Chittagong ta un di e puertonan mas bieu na mundu. E siudat tin un poblashon di mas di 8.7 mion habitante (2017) i ta e di dos siudat mas grandi di e pais despues di Dhaka.
Mauretania

**Mauretania**, ofisialmente **Repúblika Islamiko di Mauretania** (árabe: الجمهورية الإسلامية الموريتانية, al-Dschumhūriyya al-Islāmiyya al-Mūrītāniyya), ta un pais den kontinente Afrika. E ta komparti frontera ku West Sahara, Argelia, Mali, Senegal i e Oséano Atlántiko. Nouakchott ta e kapital i siudat mas grandi di e pais.
Fiorella Mattheis

**Fiorella Gelli Mattheis** (n. 10 di febrüari 1988 na Petrópolis) ta un modelo, kantante, aktris i TV hostess brasileño.
Curitiba Foot Ball Club

**Curitiba Foot Ball Club** ta un klup di futbòl di Curitiba den e estado Paraná, Brasil. E klup a wòrdu fundá dia 12 di òktober 1909 pa migrantenan aleman i nan desendientenan. Aktualmente e klup ta hunga den e liga profesional mas altu di Brasil i ta wòrdu konsiderá komo e klup mas eksitoso di Paraná.

## Lista di Honor
* **Campeonato Brasileiro**:
:: 1985
* **[[FIFA]] World Records of Consecutive Victories**:
:: 2011
* **Campeonato Paranaense**:
:: 1916, 1927, 1931, 1933, 1935, 1939, 1941, 1942, 1946, 1947, 1951, 1952, 1954, 1956, 1957, 1959, 1960, 1968, 1969, 1971, 1972, 1973, 1974, 1975, 1976, 1978, 1979, 1986, 1989, 1999, 2003, 2004, 2008, 2010, 2011, 2012
* **Torneio Início**:
::1920, 1921, 1930, 1932, 1939, 1941, 1942, 1951, 1952 e 1957
* **Pierre Colón** (Vichy, Fransia)
::1969

## Staf Tecnico
* **Presidente**: Samir Namur
* **Entrenador**: Eduardo de Souza Barroca

## Link eksterno
* Pagina oficial
KLM

**KLM (** "*Koninklijke Luchtvaart Maatschappij*", Kompania Aéreo Real) ta e kompania nashonal di aviashon di Hulanda i e ta un di e dunadó di trabou mas grandi na Hulanda. Su base di operashon ta Schiphol Airport na Amsterdam i su ofisina prinsipal ta na Amstelveen. KLM ta opera mundialmente i ta generá su ganashi for di tres aktividat prinsipal: transporte di pasahero, transporte di karga i mantenshon di avion.

## Historia
Dia 7 di òktober 1919 a funda **Koninklijke Luchtvaart Maatschappij voor Nederland en Koloniën** mediante un akta notarial di sr. H. Stoop na Den Haag. E kapital inisial di 1,2 mion florin hulandes a bini di ocho empresario, entre otro Frits Fentener di Vlissingen i Anton Kröller. E teniente piloto Albert Plesman a bira administrador i despues direktor. Reina Wilhelmina a otorgá KLM e predikato 'Real' (*Koninklijk*) dia 12 di sèptèmber 1919. E promé ofisina di KLM a habri dia 21 di òktober 1919 na Herengracht na Den Haag. Esaki ta hasi KLM e aerolínea mas bieu ku ta operá bou di su nòmber original.

Na 2004, KLM a fusiona ku Air France pa krea e grupo Air France-KLM, ku ta e di sinku kompania di aviashon mas grandi na mundu den termino di benta i ku ta sirbi 326 destinashon rònt mundu via dos plataforma di konekshon importante ku ta e aeropuertonan di Paris Charles-de-Gaulle i Amsterdam-Schiphol, unda e kompania tin su sede. Komo miembro di e aliansa Skyteam, e ta kompartí for di 6 di yüni 2005 su programa di fidelidat *Flying Blue* ku su kompania ruman. KLM Royal Dutch Airlines tambe tin KLM Cargo, KLM Cityhopper, Transavia Airlines, Martinair Holland i ta partisipa komo akshonista ku 26 porshento den Kenya Airways i 25 porshento den Air Antwerp.

## Wak tambe
* KLM West-Indisch Bedrijf
Sri Lanka

**Sri Lanka** ta un pais i isla ku queda na kontinente Asia hunto e India na Oceano Indiko. Sri Lanka tin un area di 65.610 kilometer kuadrá i un poblashon di 20.277.597 (2012).
Lodz

**Lodz** ta un siudat den Polonia. E ta kapital di Voivodat di Lodz. E tin un área di 294 kilometer kuadrá i un poblashon di 750.125 (2008).
Corsica

**Corsica** (na franses *Corse*, na corsiko *Corsica*) ta un isla den Laman Mediteranio. E ta parti di Fransia.
Dia di Mama

**Dia di mama** ta un dia festivo ku ta selebrá anualmente na honor di mamanan na hopi pais. Na e okashon akí yunan ta duna atenshon na nan mama; muchanan ta ofresé mama bolo, flor òf ophetonan ku nan a traha.

## Kalendario segun pais

## Mira tambe
* Dia di Tata
Addis Ababa

**Addis Ababa** ta kapital i siudat mas grandi di Etiopia. E tin un área di 527 kilometer kuadrá. E siudat a wòrdu funda na 1886 i tin un poblashon ta mas of menos 3.384.569 habitante (2018). Addis Ababa tambe ta e sede di e Union Afrikano.
Fishi

Un **fishi** of **ofishi**, tambe konosí komo **profeshon**, ta un konhuntu di tareanan di trabao pa kual sierto konosementu òf habilidat, por ehèmpel ku bo mannan, ta rekerí. 

En general, e ta un tipo di aktividat ku hende tin e tendensia di hasi pa gana un entrada. No ta importá si e aktividat aki ta wòrdu ehersé komo empleado, funshonario públiko òf komo empresario. Tin biaha e konsepto ta wòrdu ekstendé na aktividatnan diario ku ta wòrdu realisá ku òf sin pago.

Tin un distinshon entre trabou i profeshon. Un por tin un profeshon sin hasi trabou i al kontrario un por traha sin tin un profeshon. E distinshon ku un posishon ta ku e ta wòrdu determiná pa e organisashon en kuestion, miéntras ku profeshonnan ta wòrdu determiná sosialmente, inkluso pa formashon i organisashonnan profeshonal.

Entrada no ta e úniko motibu pa sigui un profeshon. Un profeshon ta determiná parsialmente e posishon di e profeshonal den e struktura sosial. Practicando un profesion tambe por duna satisfakshon pasobra e ta duna un kontribushon util na sosiedat, pasobra un por desaroya su talentonan of pasobra e profesion ta duna status. Por ehèmpel, un siklista profeshonal di terser klase hopi biaha ta dispuesto pa hasi un esfuerso muchu mas duru ku un kartero pa e mesun rekompensa.
Vrahovice

**Vrahovice** ta un siudat den Czechia ku un poblashon di 3.400 hende. E ta lokalisá den e zona ost di e pais, i ta forma parti di e siudat Prostějov den e region ku e mesun nòmber.

## Historia
E dokumento mas bieu ku ta menshoná Vrahovice ta data di siglo XIII. Den e tempu medieval, e área a desaroyá komo un komunidat agríkola chikí. Durante siglo XIX, ku e industrialisashon di Moravia, Vrahovice a krese gradualmente i a bira un komunidat mas moderno. Den aña 1944, Vrahovice a ser inkorporá ofisialmente den e siudat di Prostějov.
Kansa

**Kansa** ta un pueblo na <u><span style="color:#0066cc;">India</span></u>, den e distrito di Mahesana, estado di Guyarat.
Desi Bouterse

**Desiré Delano (Desi) Bouterse** (* 13 di òktober 1945 na Domburg, Sürnam - † 23 di desèmber 2024) tabata un polítiko sürnameño, diktador i presidente di Sürnam di 2010 pa 2020. Entre 1980 i 1988 e tabata de fakto e lider di e pais despues di un golpi militar i un periodo unda el a establesé un regimen militar diktatorial. Bouterse su términonan komo diktador i despues presidente ta rondoná di kontroversia di aktonan kriminal, entre otro tráfikashon di droga i asesinatonan polítiko.

Bouterse a funda y tabata lider di e partido NDP.

## Decembermoorden
Na 2023 Bouterse a keda kondená pa e 'decembermoorden' (*matansa na desèmber*) di 1982 den korte di apelashon na Sürnam. Esaki a sosode despues cu Bouterse a haña 20 aña di kondena na 2019 kaba i a bai den apelashon en kontra di e desishon aki. E krimen ront di e 'decembermoorden' ta trata e asesinato di diessinku persona ku tabata en kontra di e polítika di Bouterse, riba 7 i 8 di desèmber 1982. Entre otro abogado, docente, lider sindikal i periodistanan a wòrdu asesiná. Segun Bouterse, e asesinatonan tabatin di haber ku un posibel invasion for di Hulanda ku lo mester wòrdu prevení dor di asesina e personanan aki . Korte di Hustisia di Sürnam no a haña prueba pa sostene e argumentashon di Bouterse, pero si a haña prueba pa tene Bouterse responsabel pa a duna enkargo pa komete e asesinatonan. 

Dia 20 di desèmber 2023, Bouterse a wòrdu sentensiá na binti aña di prizòn pa e asesinatonan di desèmber. E no a presentá pa e veredikto i a skonde despues. 

## Fayesimentu
Bouterse a fayesé dia 23 di desèmber 2024 pa mitar di diesdos di anochi na edat di 79 aña despues di un malesa kòrtiku na su lugá di skonde. Debí na e marea, su kurpa no por a wòrdu tresé direktamente via e riu pa su kas na Leonsberg, pero a wòrdu hibá otro kaminda i hibá ku vehíkulo Leonsberg.
Anna Rita Del Piano

**Anna Rita Viapiano** (n. 26 di juli 1966 na Cassano delle Murge, Italia), mihor conoci como *Anna Rita Del Piano*  u  *Rita Del Piano*,  ta una cantante, actriz, directora de teatro Italiano.
Paintball

**Paintball** ta un deporte extremo cu ta consisti di hungadonan individual of den team cu ta competi pa elimina otro pa medio di marca nan cu capsulanan di pintura. E capsulanan, conoci como *paintballs*, ta traha di un casca di gel cu tin pintura disolví den awa aden. E participantenan ta tira e capsulanan pa medio di un *paintball marker*, tambe conoci como *paintball gun*. E "marker" ta funciona cu aire comprimi of CO₂ pa lansa e capsulanan. Ora e paintball pega riba un persona, e ta laga un marca visual cu ta indica cu e persona a wordo elimina for di wega.

Paintball ta popular cu tur edad y nivel di habilidad. Hopi pais tin liga di paintball y ta organisa torneo internacional. Den Caribe e ta mas conoci como un deporte turistico popular.

## Tipo di wega
* Speedball: wega riba un tereno chikito cu obstaculo artificial, cu tin accion rapido y intensivo.
* Woodsball: wega riba un tereno natural cu mucha espacio y obstaculo natural manera pal y mata.
* Scenario paintball: weganan cu tin temanan historico of creativo, cu ta dura mas largo.

Pa preveni herida, participante mester uza: mascara of bril protector pa proteha wowo y cara, paña special cu ta absorba impacto, y otro acesorionan protector di curpa si necesario.
Sonia Garmers

**Sonia Garmers**, pseudónimo di **Sonia Mathilde Justina** (☆ 9 di yanüari 1933 na Kòrsou - † 18 di mart 2025 na Kòrsou) ta un eskritor di Kòrsou. E tabata skirbi tantu na hulandes komo na papiamentu. El’a risibí e premio Nienke van Hichtum na 1981 pa su buki pa mucha *Orkaan en Mayra* i na 1983 e Premio Cola Debrot. E ta ser konsiderá un di e representantenan mas importante di literatura hubenil di Karibe Hulandes. 

## Biografia
Despues di skol sekundario, Sonia Garmers a traha den un libreria. El’a provee un pagina pa mucha pa e korant 'Today', pa kual el’a skirbi hopi storia pa mucha. Tambe e tabata skirbi artíkulonan pa un revista semanal, prinsipalmente na papiamentu. Ya for di añanan 1950 e tabata kolekshoná su storianan. E tabata activo tambe komo presentadó na Radio Hoyer. Su trabou dilanti di e mikrofon di radio tabata genera invitashonnan pa publiká su storianan. Asina a sali publiká buki pa mucha, buki tokante kushina karibense i buki tokante magia pretu. Su bukinan hubenil, manera *Orkaan* (1977) i *Orkaan en Mayra* (1980), ta trata temanan manera adolesensia, desigualdat sosial i emansipashon di hende muhé. Pa medio di su humor relativá e tabata logra hasi topikonan mas difísil diskutíbel. Tambe el a wòrdu elogiá pa su estilo di skirbimentu direkto. 

Garmers a biba un tempo na Hulanda i a wòrdu guiá i enkurashá pa Miep Diekmann pa e tambe skirbi na hulandes. Via Miep Diekmann su bukinan a wòrdu publiká na Leopold Publishers. *Lieve koningin, hierbij stuur ik U mijn dochter* (1976) tabata su promé buki ku a sali publiká na Hulanda. El’a regresá Kòrsou na 1988.

Na yanüari 2008, Sonia Garmers tabata un invitado na e festival 'Winternachten' na Den Haag.

Garmers a fayesé dia 18 di mart 2025 na edat di 92 aña.

## Obra
* *Cuentanan pa mucha* (1956), fábula
* *Cuentanan pa mucha 2* (1959), fábula
* *Un macutu jen di cuenta* (1960), kuenta
* *Tipnan pa damas: 60 aña La Cruz* (1960), historia
* *Papiando riba nos Buniteza* (1961), kuenta
* *Bon Apetit!* [z.j.], buki di reseta
* *Ku Marina den kúshina* (1975), buki di reseta
* *Receta favorito*, buki di reseta pa kushiná
* *Recetas*, buki di reseta pa kushiná
* *Brueria di henter mundo / Magie uit alle landen* (1975; huntu ku Hanny Lim)
* *Lieve Koningin, hierbij stuur ik U mijn dochter* (1976), prosa
* *Orkaan* (1977), buki pa hòben
* *Orkaan en Mayra* (1980), buki pa hoben (premiá ku Nienke van Hichtum-prijs)
* *Nos ku nos: reseptnan* (1980) [tomo I], buki di reseta pa kushiná
* *Nos ku nos: reseptnan* (1981) [tomo II], buki di reseta pa kushiná
* *Ieder diertje z’n pleziertje* (1983), buki di mucha
* *Wonen in een glimlach* (1985), buki di mucha
* *De Antilliaanse keuken* (1988), buki di reseta
* *Brua pa tur dia / Magie voor elke dag* (1992?; huntu ku Hanny Lim)

## Distinshon
* : Medaya di Oro, Orden di Oranje-Nassau (1975)
* : Premio Nienke van Hichtum (1981)
* : Plaka di mérito Personahe di aña (1982)
* : Premio Cola Debrot (1983)
* : Tapushi di oro (2006)
* : Plaka di Fundashon pa Planifikashon di Idioma: homenahe pa su kontribushon na idioma y kultura di Kòrsou (2008)
Helikopter

**Helicopter** ta un avion sosteni y pusha dilanti pa un (of dos) rotor (propeller) horizontal. Esaki ta permiti e helicopter pa subi y baha verticalmente. Un helicopter tin varios bentaha; e no tin mester di un pista aterisahe manera avionnan normal, e por colga den aire, y bula di na banda y pa patras. Pues un helicopter ta un salbabida cual ta util den circumstancianan di rescate. Ademas, helicopternan tambe tin implementacionnan civil y militar.    

## Etimologia
'Helicopter' ta fia di Frances, , pensa door di Gustave Vicomte de Ponton d’Amécourt na aña 1861. El a deriva  for di e forma Latin di palabranan Grego; *helix/helikos* (/) = 'spiraal' y *pteron* () = 'hala'.

## Historia
Alrededor di aña 400 a.C. na China muchanan tabata hunga cu fli y coy hunga di bamboo cu tabata draai; bambucopter. Muchanan tabata draai e palo central di e spirito di cabrito di bamboo meymey di nan planti man y asina e coy hunga ta tuma vuelo.

Durante Renacemento, comercio entre mundo oriental y occidental tabatin influencia riba e Italiano, Leonardo da Vinci (1452–1519). Inspirando da Vinci pa diseña, entre aña 1483 pa 1846, un creacion yama  ('schroef di aire'; helicopter di Leonardo da Vinci).

Na 1754, e cientifico Ruso, Mikhail Lomonosov,  a diseña un modelo cu dos propeller riba e mesun as y cu un rotacion opuesto di otro. E diseño di contra rotacion aki ta prohibi e helicopter di draai rond di su mesun as. Den otro palabra, si un propeller ta draai den sentido di klok, e helicopter lo tin un tendencia natural pa kier draai rond di su mesun as den e direccion opuesto. 

Launoy y Bienvenu, na aña 1784, a presenta na e Academia Frances di Ciencia un modelo simpel di un helikopter, consisti di dos propeller na cada banda di e as comun, un ariba y un abou. Ademas, e propellernan ta instala den un tal forma cu nan ta bira den e direccion contrario di otro. E modelo ta acelera (vertical) bou forsa di un boog (di bayena) bou tencion.

George Cayley (1733–1857), un pionero den aviacion, ta reconoci pa a descubri e cuater principionan di vuelo; esta lift, gravedad, forsa di propulcion, y forsa di resistencia. Na aña 1843, influencia pa Leonardo da Vinci su diseño, George Cayley a bin cu e concepto di  ('Garoshi di Aire'). E Garoshi di Aire ta consisti di cuater propeller den forma di paraplu. Sin embargo, sin exito, e Garoshi di Aire nunka a tuma vuelo.

## Galeria

Bits & Pieces - BP374 - Test flight of Pescara's helicopter - 1922 - EYE FLM7760 - OB105716.ogv|Testvuelo di helicopter di Raúl Pateras-Pescara de Castelluccio. Na aeropuerto Issy-les-Moulineaux, Paris, 1922.
Oscillation-pale-hélico.gif|
Paramore

**Paramore** ta un banda di rock, formá na Merka na aña 2004, i un di e bandanan mas famoso i aklamá den e historia di musika Rock. Aktualmente e banda ta konsistí di e kantante prinsipal Hayley Williams, basista Jeremy Davis i kitarista Taylor York. E grupo a saka nan promé album *All We Know Is Falling* na 2005 i e segundo album *Riot!* na 2007, kual a wòrdu sertifiká Platinum na Merka i Oro na Australia i Canada. 

## Album
### Studio
* *All We Know Is Falling* (2005)
* *Riot!* (2007)
* *Brand New Eyes* (2009)
* *Paramore (album)* (2013)
* *After Laughter* (2017)

### Live
* *Live in the UK 2008* (2008)
* *The Final Riot!* (2008)
Czechia

**Czechia** (*Česko*), ofisialmente **Repúblika di Czechia** (*Česká republika*), ta un país sin frontera marítimo den Oropa Sentral. Histórikamente e tabata konosí komo *Bohemia*. E kapital di Czechia ta Praga (ingles:Prague).
Centro Universitário Fieo

**Centro Universitario Fieo** (UNIFIEO, *Fundação Instituto de Ensino para Osasco*) ta un institucion di enseñansa superior priva cu tin su sede den ciudad di Osasco, den estado di São Paulo, Brazil. El a wordo funda na 1967 y a bira un di e institucionnan academico mas conoci den e zona metropolitano di São Paulo, specialmente den formacion di profesionalnan den diferente campo di conocimento.

UNIFIEO ta ofrece programanan na nivel di bachelor, master y maestria, abarcando materianan manera ley, ingenieria, economia, comunicacion, ciencia social, ciencia di salud, y arte. Su enfoke ta keda riba combina teoria cu practica, ofreciendo su studiantenan e oportunidad pa haci stage y investigashon.

E institucion ta forma parti di e grupo FIEO, cu a wordo funda pa ofrece mas oportunidad di enseñansa superior den un region cu tabata keda na periferia di São Paulo y cu tabata haña acceso limita na scolnan universitario grandi.

E campus principal ta localisa den Osasco, cu edificio pa les, biblioteca, laboratorio y un anfiteatro pa evento academico y cultural. Durante su historia, UNIFIEO a contribui na formacion di hopi profesional cu a continua nan carera den un variedad di sector na Brasil.
Clube de Regatas do Flamengo

**Clube de Regatas do Flamengo** of **Flamengo** ta un klup multideportivo di Rio de Janeiro, Brasil, ku ta mas konosí pa su tim di futbòl profeshonal. El a wòrdu fundá dia 17 di novèmber 1895 i a haya su nòmber for di e bario di Flamengo. Nan ta un di e dos klup di futbòl ku nunka no a wòrdu relegá for di e divishon mas haltu, huntu ku São Paulo Futebol Clube, i ta e klup di futbòl mas popular na Brasil ku mas ku 46.9 mion fanátiko, ekivalente na 21.9% di e poblashon ku ta sostené un tim na Brasil.

## Kampeon
* Intercontinental Cup (1): 1981.
* Liga profesional di Brazil (6): 1980, 1982, 1983, 1987, 1992 e 2009.
* Liga profesional di Rio de Janeiro (32): 1914, 1915, 1920, 1921, 1925, 1927, 1939, 1942, 1943, 1944, 1953, 1954, 1955, 1963, 1965, 1972, 1974, 1978, 1979, 1979 (Special Edition), 1981, 1986, 1991, 1996, 1999, 2000, 2001, 2004, 2007, 2008, 2009 e 2011

## (Eks)-hungadó
* Zico
* Romário
* Ronaldinho Gaúcho
* Bebeto
* Garrincha
* Adriano Imperador
* Júlio César (Goleiro)
* Sócrates
* Júnior
* Gérson
* Raul Plassman
* Leônidas da Silva
* Casagrande
* Marcelinho Carioca
* Zizinho
* Negueba
* Nunes
* Adílio
* Petković
* Leandro
Queen

**Queen** ta un banda di rock ingles, formá na London aña 1970 pa e kitarista Brian May, kantante Freddie Mercury i drummer Roger Taylor, suplementá pa e bahista John Deacon na 1971. Ku desenas di éksito den añanan setenta, ochenta i nobenta di siglo 20, Queen ta rekonosí komo un di e bandanan mas famoso i aklamá den e historia di músika rock/pop.

## Albums
### Studio
**Queen* (1973)
**Queen II* (1974)
**Sheer Heart Attack* (1974)
**A Night at the Opera* (1975)
**A Day at the Races* (1976)
**News of the World* (1977)
**Jazz* (1978)
**The Game* (1980)
**Flash Gordon* (1980)
**Hot Space* (1982)
**The Works* (1984)
**A Kind of Magic* (1986)
**The Miracle* (1989)
**Innuendo* (1991)
**Made in Heaven* (1995)
Freddie Mercury

**Freddie Mercury** (Farrokh Bulsara; Gujarati: ફરોખ બલ્સારા‌, Pharōkh Balsārā‌) (☆ 5 di sèptèmber 1946 na Zanzibar– † 24 di novèmber 1991 na London) tabata un musiko, kantante i kantoutor ingles ku a risibí fama internashonal komo un di e miembronan fundadó di e banda Queen.

## Album
**Mr. Bad Guy* (1985)
**Barcelona* (1988)
Albany

**Albany** ta kapital di estado New York na Merka. E siudat tin un poblashon di mas of menos 96.460 habitante (2019) i un área di 56 kilometer kuadrá.
Nelson Mandela

**Nelson Rolihlahla Mandela** (☆ 18 di yüli 1918 na Mvezo – † 5 di desèmber 2013 na Johannesburg) tabata aktivista di e movementu anti-apartheid i polítiko di Suráfrika.

E tabata un di e lidernan históriko den e lucha kontra e sistema polítiko institushonalisá ku tabata basá riba separashon rasial, konosí komo apartheid. Despues di e prome elekshon nashonal no-segregá den historia di Suráfrika, Mandela tabata presidente di e pais di 1994 pa 1999.
Bissau

**Bissau** ta kapital i siudat mas grandi di Guinea-Bissau, un estado den region west di kontinente Afrika. Desde 2015 e tin un poblashon di 492.000 habitante. E ta e situá na boka di e riu Geba, na Oséano Atlántiko. E ta e puerto prinsipal i e sentro komersial, atministrativo i militar di Guinea-Bissau.
25 di yanüari

**25 di yanüari** ta e di 25 dia di aña riba e kalènder gregoriano. Ta resta 340 dia (341 den un schrikkeljaar) pa sera e aña.

## A sosodé
* 1554 - Na Brasil, e siudat São Paulo ta wòrdu fundá pa saserdotenan hesuita.
* 1576 - Luanda, kapital di Angola, ta wòrdu fundá pa e navegante portugues Paulo Dias de Novais.
* 1988 - Na Pos Chikito, Aruba a funda e klup di futbòl Unistars.

## A nase
* 1736 - Giuseppe Lodovico Lagrange (†1813), matemátiku italiano.
* 1882 - Virginia Woolf (†1941), eskritora britaniko
* 1890 - Emirto de Lima (†1972), músiko, musikólogo i kompositor kurasoleño-kolombiano.
* 1922 - Jules de Palm († 2013), lingwista, poeta, eskritor i traduktor di Kòrsou. 
* 1938 - Betico Croes (†1986), politiko i luchadó pa status aparte di Aruba
* 1981 - Alicia Keys, kantante merikano
* 1982 - Noemi, kantante italiano
* 1987 - Volodymyr Zelensky, presidente di Ukrania (2019-presente).

## A fayesé
* 2015 - Mario Dijkhoff (64), poeta, lingwista i papiamentista arubano.
* 2016 - John Booi (83), politiko arubano i e promé presidente di Parlamento di Aruba

## A selebrá/konmemorá
*  Aruba - Dia di Betico (dia festivo nashonal i natalisio di Betico Croes)
Jim Morrison

**James Douglas (Jim) Morrison** (n. 8 di desèmber 1943 na Melbourne (Florida) – f. 3 di yüli 1971 na Paris), tabata un kantante, kantoutor i poeta merikano. Huntu ku e pianista Ray Manzarek, e ta funda e grupo rock "The Doors" na 1965 na Venice, California.
Turko

**Turko** (na turko: *Türkçe*) ta e idioma ofisial i e lenga ku ta wordú mas papia na Turkia. Na Chipre i algun munisipio di Nort Macedonia e tambe ta idioma ofisial. Pafor di Turkia e idioma ta wordu papiá dor di minorianan turko establesi na paisnan riba Balkan i Koukasus, manera Irak, Gresia, Bulgaria, Kosovo, Bosnia Herzogovina, Siria, Romania, Moldavia i Azerbaijan. Igualmente e idioma ta wordu papiá dor di un kantidat grandi di imigrante turko bibando den exterior, por ehempel na Hulanda, Bélgika i Alemania.
Club Social y Deportivo Colo-Colo

**Club Social y Deportivo Colo-Colo**, miho conoci como **Colo-Colo**, ta un club di futbol di e ciudad di Santiago di Chile. Nan a fund'e dia 19 di april 1925.

## Campeon nacional
### Torneo nacional
* Prome División di Chile **(29)** = 1937, 1939, 1941, 1944, 1947, 1953, 1956, 1960, 1963, 1970, 1972, 1979, 1981, 1983, 1986, 1989, 1990, 1991, 1993, 1996, Clausura 1997, 1998, Clausura 2002, Apertura 2006, Clausura 2006, Apertura 2007, Clausura 2007, Clausura 2008, Clausura 2009
* Copa di Chile **(10)** = 1958, 1974, 1981, 1982, 1985, 1988, 1989, 1990, 1994, 1996

### Torneo continental
* Copa Gato **(1)** = 1992

## Link externo
* Pagina oficial (spaño)
Universidade do Estado de Minas Gerais

**Universidade do Estado de Minas Gerais** (**UEMG**) ta un skol akademiko situá na Brazil.

## Linknan eksterno
*  Portal ofisial di UEMG
Centro Federal de Educação Tecnológica de Minas Gerais

**Centro Federal de Educação Tecnológica de Minas Gerais** (**Cefet-MG**) (Papiamento:*Sentro Federal di Enseñansa Teknologiko di Minas Gerais*) ta un skol akademiko situa na Belo Horizonte, Brazil. A funda e universidat dia 23 di september 1909 bao e nomber di *Scola de Aprendizes Artífices de Minas Gerais*.

## Link eksterno
*  Portal ofisial di Cefet-MG
Centro Federal de Educação Tecnológica Celso Suckow da Fonseca

**Centro Federal de Educação Tecnológica Celso Suckow da Fonseca** (**Cefet-RJ**) ta un skol akadémiko situa na Brasil.

## Link eksterno
* Portal ofisial di Cefet-RJ {pt}
Universidade Estadual de Feira de Santana

**Universidade Estadual de Feira de Santana** (**UEFS**) ta un skol akademiko situá na Brazil.

## Link eksterno
* Portal ofisial di UEFS {pt}
Sung Jae-ki

**Sung Jae-ki** (koreano:성재기 chines:成在基) (n. 11 di sèptèmber 1967 - f. 26 di yüli 2013) tawata un aktivista surkoreano di derechi di homber i un anti-feminista i un filósofo liberal. Na 2008, e tabata fundadó i promé presidente di e *Man of Korea Association* (남성연대 男性連帶). Na 2013, e ta kometé suisidio na Seoul.  

## Link externo
* Grabación de un suicidio en Corea del Sur abre el debate sobre la ética de los medios de comunicación **(Español)**
* Activista Sung Jae-ki se suicidó frente a las cámaras de televisión **(Español)**
* ''Suicide performance and journalist ethics'' *News Dongah* **(English)**
* Police continue search for missing men's rights activist yonhapnews 2013.07.27 **(English)**
* Body of Sung Jae-gi found in Han River Koreaherald 2013.07.29 **(English)**
* Seoul ‘Bridge of Life’ Attracts More Suicide Attempts korearealtime 2013.11.08 **(English)**
* South Korean channel films suicide **(English)**
* In memoriam 2013:Sung Jae-ki **(France)**
Valderrubio

**** ta un munisipio spaño den provinsia di Granada, komunidat outónomo di Andalusia. E tin frontera ku e munisipionan di Pinos Puente i Íllora. Solamente un repi smal di shen meter di largura ta separ’é for di Riu Cubillas, ku ta e frontera entre Pinos i Fuente Vaqueros; Esaki a wòrdu disidí pa asina e munisipio di Pinero tin kontinuidat den su teritorio, i no wòrdu parti den dos mita. Otro siudatnan den serkania ta Escóznar, Zujaira, Casanueva i Láchar.
Instituto Federal da Bahia

**Instituto Federal da Bahia** (**IFBA**) ta un skol akadémiko públiko ku ta situá na siudat di Salvador, Brasil. Fundá dia 2 di yüni 1910 pa gobièrnu federal brasileño e universidat ta un di e universidatnan mas grandi di e estado di Bahia.

## Link eksterno
*  Portal ofisial di IFBA
Universidade Federal do Recôncavo da Bahia

**Universidade Federal do Recôncavo da Bahia** (Papiamentu:*Universidat Federal di Recôncavo da Bahia*), abreviá UFRB, ta e universidat publiko mas grandi di Brazil. Fundá na 2006, su sede ta na Cruz das Almas ku varios kampus na Amargosa, Cachoeira i Santo Antônio de Jesus.​ E ta un di e dos universidatnan federal ku sede na estado di Bahía.

## Link eksterno
*  Portal ofisial di UFRB
Ronald Reagan

**Ronald Wilson Reagan** (☆ (6 di febrüari 1911 na Tampico Illinois - † 5 di yüni 2004 na Los Angeles, California) tabata un polítiko i e di 40 presidente di e Estadonan Uni di Merka di 1981 te 1989.
Nancy Reagan

**Nancy Davis Reagan** (n. 6 di yüli 1921 na New York - f. 6 di mart 2016 na Bel Air, Los Angeles) tabata un aktris di sine merikano i *First Lady of the United States* di 1981 pa 1989. E tabata e di dos kasá i viuda di Ronald Reagan, e di 40 presidente di Estadonan Uni di Merka. 

## Biografia
Nancy Reagan a nase na New York komo **Anne Frances Robbins**, e uniko yu di Kenneth Seymour Robbins i Edith P. Luckett. Despues di e divorsio di su mayornan e ta lanta ku su omo i tanta na Maryland. Na 1929 ku su mama ta bolbe kasa i Nancy Reagan ta muda pa Chicago pa biba kune i ta asumi e nomber "Nancy Davis", segun fam di su padrastro. E ta studia na Latin School of Chicago. E ta inisia su karera artistiko na Hollywood den añanan kuarenta di siglo 20 i e ta keda aktivo komo aktris te añanan sesenta. 

Na 1952 Nancy Reagan ta kasa ku Ronald Reagan i huntu nan a haya un yu muhe i un yu homber.  Dia 6 di mart, 2016 e ta fayese a kousa di un fayo kardiako na un edat di 94 aña.
Nicolás Maduro

**Nicolás Maduro Moros** (☆ 23 di novèmber 1962 na Caracas), ta un polítiko venezolano i eks-lider di sindikato. El a fungi komo presidente di Venezuela for di 2013 te ora el a wòrdu kapturá i deroká na yanüari 2026. Promé ku a okupá e puesto aki, e tabata presidente di e Asamblea Nashonal di Venezuela, entre yanüari 2005 pa ougùstùs 2006. Entre ougùstùs 2006 te ku yanüari 2013, Maduro tabata minister di asuntunan exterior. Entre oktober 2012 i mart 2013, e tabata visepresidente di Venezuela. Despues di e morto di presidente Hugo Chávez, Maduro a wòrdu elegí komo presidente di Venezuela riba 19 di aprel 2013. Maduro a gana e elekshon di 2013 ku 7.587.532 voto (50,61%) mientras su oponente, Henrique Capriles Radonski, a hanya 7.363.264 voto (49,12%)--un margen di 1,5%. 

El a goberná Venezuela pa medio di dekreto for di 2015 pa medio di podernan otorgá na dje dor di e legislatura di e partido na mando. Den elekshon presidensial 2024 Maduro a postulá su mes pa di tres periodo konsekutivo.

Maduro ta lider di e Partido Sosialista Uni di Venezuela (PSUV). Promé ku el a bira un politiko, e tabata konduktor di konvoi i un lider di sindikato den e metro di Caracas. Maduro ta kasá ku Cilia Flores, un polítiko, ku a remplas'é komo presidente di e asamblea nashonal den 2006, asina birando e promé muhé ku a okupá e puesto aki.

## Mira tambe
* Chavismo
* Intervencion militar di Estado Unido na Venezuela 2026
Platón

**Platón** (± ☆427–†347 p.K.) tabata un filósofo griego. El a nasé na Atenas of Egina, Gresia i tabata studiante di e filósofo Socrates i maestro di Aristóteles. E ta fundadó di e Akademia di Atenas, e promé instituto di edukashon avansá den Oksidente. E ta mihó konosí pa su diálogonan, di kual e diálogo *E Repúblika* ta un di esunnan mas influensial.

## Biografia
Platón a nase den un famia prominente, ku tabata envolví den e polítika di Atenas. Su tata tabata Ariston i su mama tabata Perictione. Platón su famia tabata deseá pa Platón drenta den polítika. Despues di mira e korupshon ku tabata tumando lugá den e mundu polítiko di Atenas i despues di e ehekushon di su maestro, Socrates, na man di e gobièrnu di Atenas, Platón a optá pa dediká su bida na filosofía i a bira un di e filósofonan mas renombrá di antiguo Gresia.

## Filosofia
Platón su ideanan tabata influensiá dor di Socrates. Socrates no a skirbi mayoria di su ideanan, i komo resultado e mundu su konosementu di Socrates su filosofia ta bin pa gran parti di Platón. Esaki na mesun tempu ta hasi'e difisil pa verifiká kua ideanan ta pertenesé orignalmente na Platón i kua na Socrates.

### Teoría di Formanan
Den su diálogonan, mas notabelmente *E Repúblika*, Platón ta argumentá ku e mundu físiko no ta real pasobra e ta basá riba, loke Platón ta yama, Formanan of Ideanan. Segun Platón, e formanan aki ta e *blueprint* (diseño) of forma original di kada opheto i pa e motibu aki fuente di tur kos visibel den nos mundu material.

## Diálogonan
Varios diálogo a wòrdu atribuí na Platón, pero di un kantidat di nan ta wòrdu duda ku Platón ta e outor legítimo. E diálogonan generalmente asepta komo obra di Platón ta: *Apología di Sócrates*, *Critón*, *Fedón*, *E Repúblika*, *Timeo*, *Critias*, *Sofísta*, *Politikó*, *Eutifrón*, *Lèynan*, *Parmenídes*, *Felibo*, *Simposium* (e bankèt), *Fedro*, *Ion*, *Lisis*, *Menéxeno*, *Cármides*, *Laques*, *Hipias menor*, *Eutidemo*, *Protágoras*, *Gorgias* i *Menón*.

Otro diálogonan ku no por wòrdu konfirma komo obra di Platón ta: *Hipias mayor* i *Alcibíades I*.

Diálogonan ku originalmente a wòrdu skirbi bou di Platón su nòmber pero ku ta konosí ku ta obra di otro personanan ta: *Ereksias*, *Minos*, *Alkion*, *Alcibíades II* i *Epínomis*.
Akademia di Atenas

E **Akademia di Atenas**, òf **Akademia Platónico**, tabata un skol di filosofía fundá pa Platón masomenos aña 388 prome ku Kristu. E nomber di e skol ta deriva di e sitio kaminda e skol a wòrdu fundá. Originalmente e sitio aki tabata yama *Hekademia* i despues den siglo 6 prome ku Kristu a bira *Akademia*. Aristóteles, un studiante di Platón, a studia na e skol durante 20 aña, i despues a funda su propio skol, e Lyceo (griego antiguo, Λύκειον, "Lykeion"). E Akademia a wordu sera na aña 83 prome ku Kristu, ora e romanonan a konkista Atenas i despues di e morto di Philo di Larissa, kende tabata kabes di e skol e tempu ey. Na aña 410 despues di Kristu, e skol a wòrdu funda di nobo dor di Neoplatonistanan, pero na aña 529 e Akademia di Atenas a wòrdu sera pa un di dos i delaster bia dor di Justiniano I.
Parménides

**Parménides di Elea** (griego:Παρμενίδης ὁ Ἐλεάτης; serka 515 p. K.) tabata un filósofo griego ku a nase na Elea, un suidat griego sur di Magna Grecia (Italia). E ta fundadó di e skol eleátiko, un enseñansa di filosofia griego. E úniko obra di Parménides ta e poema filosófiko *Sobre Naturalesa*, di kual solamente fragmentonan a sobrebibí. *Sobre Naturalesa* ta presentá dos interpretashon di eksistensia: e *kaminda di berdat* i e *kaminda di opinion*.

E *kaminda di berdat* ta papia di realidat ("loke ta") ta eterno, perfekto i no ta kambia. E *kaminda di opinion* ta papia di e mundu di apariensia, ku segun Parménides ta konsistí di opinion, falsedat i kambio.

E ideanan aki a hunga un rol importante den Platón su filosofia (espesialmente su *Teoria di Formanan*).

## Link eksterno
* Parmenides' Way of Truth; na ingles.
* Sobre Parmenides
Gabriel García Márquez

**Gabriel José de la Concordia García Márquez** (☆ 6 di mart 1927 na Aracataca, Colombia – † 17 di aprel 2014 na Siudat di Mexico) tabata un eskritor di bukinan di novela, eskritor di kuentanan kortiku, gionista, editor, i periodista colombiano. Famia i amigunan, tabata yam'e **Gabito**, mientras na Latinoamérika, e ta konosí komo **Gabo**. El a risibí e Premio Nobel di Literatura na 1982.

García Márquez a nase na Aracataca, Colombia. El a kuminsa su karera komo periodista, mientras ku e ta studiando lèy na e "Universidad Nacional" di Colombia, na Bogota, pero e ta mihor konosí pa su bukinan di novela. E ta un di e eskritornan mas konosí di e genero di literatura yamá realismo mágiko. Algun di su buki mas renombra ta: *Shen añanan di soledad*, *E herfst (otoño) di e patriarka*, *Krónika di un muerte anuncia*, i *Amor den tempunan di kólera*.

Na 1999, García Márquez a risibí un diagnosis di kanser linfatiko. Na aprel 2014, el a wòrdu hospitalisá pa risibí tratamentu pa infekshonnan di pulmon i higra kousa dor di e kanser linfatiko. Dia 18 di aprel 2014, García Márquez a fayesé na edad di 87 aña, na Siudat di Mexico.
York University

**York University** (**YU**) ta un skol akademiko situa na Toronto, Ontario, Canada.

## Link eksterno
* Portal ofisial di YU
Bismarck, North Dakota

**Bismarck** ta kapital di North Dakota, un estado di Merka. E ta situá na riu Missouri i tin un poblashon di mas of menos 73.622 habitante (2020). Despues di Fargo e ta e siudat mas grandi di North Dakota. Su nòmber ta bin di e polítiko aleman Otto von Bismarck.
Helena, Montana

**Helena** ta e kapital di Montana, estado di e Estadonan Uni di Merka. E tin un poblashon di 28.180 hende (2010).
Montpelier, Vermont

**Montpelier** ta e kapital di Vermont, un estado di e Estadonan Uni di Merka. E siudat tin 7.855 habitante (2010).